Sosiale implikasies-‘sub-scenario’

Inligtings- en kommunikasietegnologie (IKT) gaan nie net oor hardeware- en sagtewarekwessies nie, maar ook oor kwessies soos die samelewing, wetlike, etiese, sekuriteits- en omgewingsaspekte.

1. Sibu het die volgende e-pos ontvang, wat blykbaar deur ’n amptenaar by Empire Bank gestuur is. Bestudeer die e-pos noukeurig en beantwoord die vrae wat volg:

**From:** Empire Bank [mailto:john@empirebank.co.za]  
**Sent:** 17 May 02:38 PM  
**To:** Sibu\_100@gmail.com  
**Subject:** Empire Bank Verifikasie - Sibu\_100@gmail.com

Beste gewaardeerde Empire Bank Lid,  
  
Hierdie e-pos is deur Empire Bank gestuur om jou e-pos adres te verifieer. Jy moet hierdie prosess voltooooi deur op die onderstaande skakel ke kluk en jou Empire Bank se wagwoord in die spasie in te tikk.

Hierdie is vir jou eie beskerming, omdat sommige van ons lede nie meer toegang tot hul e-pos adresses het nie en ons dit moet nagaan. Om jou e-pos adres te verifieeer en toegank tot jou bankrekenaing te kry, klik op die onderstaande skakel:  
  
Klik hier om jou data by te werk

1.1 Wat is die algemene naam vir hierdie tipe slenter?

1.1 >>

1.2 Daar is ’n hiperskakel onderaan die e-pos.

1.2.1 Verduidelik kortliks wat ’n hiperskakel is.

1.2.1 >>

1.2.2 Moet Sibu op die skakel klik? Motiveer jou antwoord deur te verduidelik wat sal gebeur indien sy daarop klik.

1.2.2 >>

1.3 Wat is die generiese of algemene naam van hierdie tegniek, waar mense oorreed word om inligting/toegang te gee, deur iemand wat maak of hulle die reg het om hierdie inligting te bekom?

1.3 >>

1.4 Wat word die proses genoem waar ’n e-pos-*header* verander word, sodat dit lyk of die e-pos van ’n ander persoon afkomstig is?

1.4 >>

1.5 Dit is altyd beter om self die URL van ’n webwerf, soos dié van jou bank, in jou webblaaier in te tik, as om op ’n skakel te klik. Sal dit help om dit te doen as jou rekenaar deur ’n *pharming-*aanvalgeaffekteer word?

Verduidelik jou antwoord deur kortliks te verduidelik wat *pharming* is.

1.5 >>

1.6 Mary sien dat daar baie teen *ransomware* gewaarsku word. Verduidelik wat *ransomware* is.

1.6 >>

2. ’n Lid van die instansie wil seker maak dat Mary al die nodige voorsorgmaatreëls tref as sy met e-bankdienste besig is. Hy het ’n dokument hieroor van die bank se webwerf afgelaai.

2.1 Banke stel hul kliënte gerus deur ’n aantal sekuriteitsmaatreëls beskikbaar te stel om aanlyn bankdienste so veilig moontlik te maak.

Noem twee sulke maatreëls, buiten enkripsie (https).

2.1 >>

2.2 ’n Belangrike punt wat die bank uitlig, is dat dit gevaarlik is om e-bankdienste in ’n publieke plek, soos ’n kuberkafee, te gebruik, as gevolg van die gevare van *spyware* en *keyloggers*.

2.2.1 Wat is *spyware*? Verduidelik jou antwoord deur na ’n *keylogger* (en hoe dit werk) te verwys.

2.2.1 >>

2.2.2 Gee twee redes hoekom anti-*spyware* gereeld bygewerk of opgedateer moet word, deur kortliks te verduidelik hoe anti-*spyware* werk.

2.2.2 >>

3. Vuyani gebruik ’n rekenaar wat nie aan die internet gekoppel is nie. Hy kan nie verstaan hoekom hy ’n virus op die rekenaar het nie, aangesien hy ’n antivirusprogram geïnstalleer het en nie aan die internet gekoppel is nie. Hy is ook seker dat hy nie ’n skadelike program soos ’n Trojaan op die rekenaar het nie.

3.1 Verduidelik wat ’n rekenaarvirus is deur na twee doelwitte van ’n rekenaarvirus in jou antwoord te verwys.

3.1 >>

3.2 Wat is ’n Trojaan?

3.2 >>

3.3 Gee drie tipiese simptome van ’n rekenaarvirus.

3.3 >>

3.4 Gee twee moontlike redes waarom Vuyani ’n rekenaarvirus het, ten spyte van die voorsorgmaatreëls wat hy getref het.

3.4 >>

4. Een van die lede van die instansie het voorgestel dat ’n beleid vir aanvaarbare gebruik (*acceptable usage policy*) vir die gebruik van rekenaars by die sentrum opgestel word, en dat ’n plakkaat gemaak word om sake rondom netiket te beklemtoon.

4.1 Waarna verwys *netiket*?

4.1 >>

4.2 Gee vier netiketreëls wat op e-pos betrekking het en wat op die plakkaat aangebring kan word.

4.2 >>

4.3 Behalwe kwessies rakende netiket, noem nog drie sake wat in die beleid vir aanvaarbare gebruik aangebring moet word.

4.3 >>

5. Baie van die jongmense in die plaaslike gemeenskap gebruik sosiale netwerktuistes soos Facebook, en dit blyk dat baie min van hulle weet hoe om die privaatheidsinstellings op te stel.

Hoekom is dit so belangrik om die privaatheidsinstellings op ’n sosiale netwerktuiste soos Facebook op te stel?

5. >>

6. Iemand het die trust gekontak vir ’n moontlike borgskap. Hulle wil egter seker maak dat die trust verbind is tot ‘groen rekenaarverwerking’ voordat hulle ’n borgskap oorweeg.

6.1 Verduidelik kortliks waarna *groen rekenaarverwerking* gewoonlik verwys.

6.1 >>

6.2 Een van die maniere waarop die trust geld kan spaar en ’n bydrae tot groen rekenaarverwerking kan maak, is deur die hoeveelheid papier wat vir drukwerk gebruik word, te verminder.

Gee twee maniere hoe dit gedoen kan word.

6.2 >>

6.3 Nog ’n manier waarby die trust tot groen rekenaarverwerking kan bydra, is om minder krag te gebruik.

Gee twee praktiese maniere waarop hulle minder krag kan gebruik.

6.3 >>

7. Een van die belangrikste voordele vir kursusgangers wat hul IKT-vaardighede verbeter het, is dat hulle in ’n beter posisie sal wees om ’n loopbaan te volg waar hulle moontlik sal moet ‘telecommute’.

Verduidelik kortliks die konsep van *‘telecommuting’* of telependel*.*

7. >>

8. Een van die rekenaars het ’n braille-sleutelbord en ’n ander een ’n *groot* *trackball* in plaas van ’n ‘normale’ muis.

Aan watter gestremdhede sou ’n persoon waarskynlik ly as hy/sy ’n *braille-sleutelbord* gebruik of as hy/sy ’n *groot* *trackball* gebruik?

8. >>

9. ’n UPS moet op die bediener geïnstalleer word.

9.1 Wat is die funksie van ’n UPS?

9.1 >>

9.2 Hoekom is dit belangriker om ’n UPS op ’n bediener as op ’n kliëntrekenaar te installeer?

9.2 >>

10. Die Trust bevorder Kickstarter – ’n aanlyn platform wat deur mense gebruik word om hul kreatiewe sake-idees te befonds.

10.1 Gee twee voordele van die gebruik van ’n platform soos Kickstarter om ’n sake-idee te finansier.

10.1 >>

10.2 Gee een tipiese voordeel wat ’n persoon sou kon verwag om te ontvang, as hy/sy bygedra het, of geld belowe het (‘pledging’) tot ’n sake-idee wat dan wel geslaag het.

10.2 >>

11. Gee een rede hoekom dit dalk nie ’n goeie idee mag wees om die rekenaars aan ’n *grid computing*-projek te laat deelneem nie, selfs al sou daar ’n vinnige internetkonneksie wees.

11. >>